b'\n_START_ARTICLE_\nCan Sala (Taradell)\n_START_SECTION_\nDescripci\xc3\xb3\n_START_PARAGRAPH_\nEdifici civil. Masia de planta quadrada coberta a quatre vessants, es troba adossada a un terrapl\xc3\xa8 de la carretera, a llevant consta de PB i dos pisos i a ponent nom\xc3\xa9s t\xc3\xa9 la PB i el 1er. p. La fa\xc3\xa7ana es troba orientada al SO presenta un portal d\'arc rebaixat i una finestreta a cada banda, al 1er. un porxo d\'arc rebaixat i una finestra a cada costat. La fa\xc3\xa7ana SE tamb\xc3\xa9 t\xc3\xa9 un portal d\'arc rebaixat i diverses finestres, al NE s\'hi adossen dos cossos de construcci\xc3\xb3 recent que enllacen amb una casa nova._NEWLINE_Es constru\xc3\xafda amb pedra basta unida amb morter i totxo, l\'estat de conservaci\xc3\xb3 es bo.\n_START_SECTION_\nHist\xc3\xb2ria\n_START_PARAGRAPH_\nCasa que es troba al peu del cam\xc3\xad de Vilalleons a Tarradell i avui arran de la urbanitzaci\xc3\xb3 de la Miranda de la Plana o la Roca._NEWLINE_Fou constru\xc3\xafda vers els anys trenta per un mestre d\'obres de Tarradell anomenat Felip Seuma. A l\'entrada damunt el pedr\xc3\xads hi ha una inscripci\xc3\xb3 damunt el ciment que du la data 1933._NEWLINE_El nom de la Sala li prov\xc3\xa9 de l\'antic i llegendari mas de Vilalleons anomenat "La Sala", ja que uns masovers d\'aquell mas van venir a instal\xc2\xb7lar-se aqu\xc3\xad.'